Diari Oficial de la Generalitat Valenciana


Sumari del DOGV 8869, del 29-07-2020 (2020/6132)

RESOLUCIÓ de 24 de juliol de 2020, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6132


Data del document
:   24-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 24 de juliol de 2020, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2020/6132]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les diferents administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de la mencionada Junta Qualificadora de Documents Administratius.  
  
Finalment, i com a desenvolupament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental sobre les quals haja emés informe favorable la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 30 de juny de 2020, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 30 de juny de 2020:   
- Codi 00306. Expedients de creació, modificació i amortització de llocs de treball.  
- Codi 00649. Borses d'ocupació temporal.  
- Codi 00945. Expedients personals d'usuaris de plaça pública. Residències i centres de dia per a persones majors i persones amb diversitat funcional.  
- Codi 00788. Expedients personals d'usuaris de centres d'acció social.  
- Codi 00639. Subvencions a entitats privades sense ànim de lucre per a la realització de projectes dirigits a la integració social de persones immigrants.  
- Codi 00298. Ajudes econòmiques destinades a entitats locals de la Comunitat Valenciana per al finançament de les despeses corrents de les agències PANGEA (anteriorment anomenades AMICS).  
- Codi 00574. Ajudes econòmiques destinades a entitats locals de la Comunitat Valenciana per a la creació d'agències AMICS.  
- Codi 00298. Borses d'ocupació específiques per a substitucions temporals.  
- Codi 00042. Altes, baixes i variacions en la Seguretat Social.  
- Codi 00823. Parts d'accidents de treball.  
- Codi 00871. Guies d'origen i sanitat pecuària.  
El resum de les taules de valoració documental aprovades figura com a annex a la present resolució.  
  
Segon  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens als tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició d'algun recurs.  
Contra la present resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà en què es publique la present resolució, de conformitat amb el que s'estableix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 24 de juliol de 2020.- El conseller d'Educació, Cultura i Esport: Vicent Marzà Ibáñez.  
  
  
ANNEX  
  
Codi 00438  
Sèrie documental: Expedients de creació, modificació i amortització de llocs de treball.  
Òrgan productor: Conselleria d'Administració Pública, Reformes Democràtiques i Llibertats Públiques / Direcció General de Funció Pública.  
Funció: Control i adequació dels llocs de treball realitzats, per a adaptar-los a les necessitats organitzatives de les diferents dependències administratives.  
  
Data dictamen: 30 de juny de 2020.  
Dictamen: Conservació permanent.  
  
  
  
Codi: 00985  
Sèrie documental: Borses d'ocupació temporal.  
Òrgan productor: Conselleria de Justícia, Administració Pública, Reformes Democràtiques i Llibertats Públiques / Direcció General de Funció Pública.  
Funció: Constitució i funcionament de les borses d'ocupació temporal per a la selecció i nomenament del personal interí o per a la contractació de personal temporal al servei de l'Administració de la Generalitat.  
Data dictamen: 30 de juny de 2020.  
Dictamen: Eliminació parcial:  
Conservació permanent de l'expediente general: (convocatòria, designació i nomenament de la comissió, actes, baremacions, resolucions i llistes de persones integrants de la borsa).  
Eliminació de les sol·licituds i documentació annexa als 5 anys.  
Es conservarà un exemplar de cada any com a mostra de la tramitació.  
  
  
  
Codi: 00710  
Sèrie documental: Expedients personals d'usuaris de plaça pública. Residències i centres de dia per a persones majors i persones amb diversitat funcional.  
Òrgan productor: Conselleria d'Igualtat i Polítiques Inclusives / Direccions territorials.  
Funció: Atenció en centres residencials i de dia de la xarxa pública de centres i serveis de la Comunitat Valenciana.  
Data dictamen: 30 de juny de 2020.  
Dictamen: Eliminació total als 5 anys.  
  
  
  
Codi: 00965  
Sèrie documental: Expedients personals d'usuaris de centres d'acció   
social.  
Òrgan productor: Conselleria d'Igualtat i Polítiques Inclusives / Direccions territorials. Centres d'acció social.  
Funció: Recollir la informació clínica, social i administrativa de les persones usuàries del centre necessària per a la gestió i el seu tractament.  
Data dictamen: 30 de juny de 2020.  
Dictamen: Eliminació total als 5 anys.  
  
  
  
Codi: 00140  
Sèrie documental: Subvencions a entitats privades sense ànim de lucre per a la realització de projectes dirigits a la integració social de persones immigrants.  
Òrgan productor: Conselleria d'Igualtat i Polítiques Inclusives / Direcció General d'Igualtat en la Diversitat.   
Funció: Ajudar a institucions, associacions i organitzacions que desenvolupen programes d'acolliment integral, primer acolliment i acompanyament, mediació intercultural i promoció de la interculturalitat i intervenció social a través de programes en la xarxa.  
Data dictamen: 30 de juny de 2020.  
Dictamen: Eliminació parcial:  
Conservació permanent de les actes de la comissió d'avaluació i resolució de la concessió d'ajudes.  
Eliminació de les sol·licituds i documentació annexa als 5 anys.  
Es conservarà un exemplar de cada any com a mostra de la tramitació.  
  
  
  
Codi: 00827  
Sèrie documental: Ajudes econòmiques destinades a entitats locals de la Comunitat Valenciana per al finançament de les despeses corrents de les agències PANGEA (anteriorment anomenades AMICS).  
Òrgan productor: Conselleria d'Igualtat i Polítiques Inclusives / Direcció General d'Igualtat en la Diversitat.  
Funció: Planificar, impulsar i desenvolupar els instruments d'integració previstos en la normativa autonòmica: agències de mediació per a la integració i la convivència social (AMICS).  
Data dictamen: 30 de juny de 2020.  
Dictamen: Eliminació parcial:  
Conservació permanent de les actes de la comissió d'avaluació i resolució de la concessió d'ajudes.  
Eliminació de les sol·licituds i documentació annexa als 5 anys.  
Es conservarà un exemplar de cada any com a mostra de la tramitació.  
  
  
  
Codi: 00975  
Sèrie documental: Ajudes econòmiques destinades a entitats locals de la Comunitat Valenciana per a la creació d'agències AMICS.  
Òrgan productor: Conselleria d'Igualtat i Polítiques Inclusives / Direcció General d'Igualtat en la Diversitat.  
Funció: Finançar les despeses d'inversió destinades a l'adquisició de material inventariable i/o equipament per a dotar les agències de mediació per a la integració i la convivència social (AMICS).  
Data dictamen: 30 de juny de 2020.  
Dictamen: Eliminació parcial:  
Conservació permanent de les actes de la comissió d'avaluació i resolució de la concessió d'ajudes.  
Eliminació de les sol·licituds i documentació annexa als 11 anys.  
Es conservarà un exemplar de cada any com a mostra de la tramitació.  
  
  
  
Codi: 00272  
Sèrie documental: Borses d'ocupació específiques per a substitucions temporals.  
Òrgan productor: Conselleria d'Igualtat i Polítiques Inclusives / Direccions territorials.  
Funció: Constituir borses d'ocupació temporals específiques per a cobrir la substitució del personal per incapacitat temporal, llicència per maternitat, llicència per matrimoni, llicència sense retribució, plans de vacances, permís sindical i acumulació de tasques, en llocs d'atenció directa de l'àmbit de la Direcció Territorial de Benestar Social.  
Data dictamen: 30 de juny de 2020.  
Dictamen: Eliminació parcial:  
Conservació permanent de l'expedient general: (convocatòria, designació i nomenament de la comissió, actes, baremacions, resolucions i llistes de persones integrants de la borsa).  
Eliminació de les sol·licituds i documentació annexa als 5 anys.  
Es conservarà un exemplar de cada any com a mostra de la tramitació.  
  
  
  
Codi: 00438  
Sèrie documental: Altes, baixes i variacions en la Seguretat Social.  
Òrgan productor: Conselleria de Sanitat Universal i Salut Pública / Sotssecretària / Servei de Gestió de Personal.  
Funció: Les altes, baixes i variacions en la Seguretat Social són actes administratius pels quals es constitueix la relació jurídica de Seguretat Social.  
Data dictamen: 30 de juny de 2020.  
Dictamen: Eliminació total als 5 anys.  
  
  
  
Codi: 00063  
Sèrie documental: Parts d'accidents de treball.  
Òrgan productor: Conselleria de Sanitat Universal i Salut Pública / Sotssecretària / Servei de Gestió de Personal.  
Funció: Acreditació d'accident laboral patit per personal en servei actiu de la Conselleria de Sanitat Universal i Salut Pública.  
Data dictamen: 30 de juny de 2020.  
Dictamen: Eliminació total als 5 anys.  
  
  
  
Codi: 00910  
Sèrie documental: Guies d'origen i sanitat pecuària.  
Òrgan productor: Conselleria de Sanitat Universal i Salut Pública / Servei de Seguretat Alimentària.  
Funció: Proporcionar els controls necessaris per a conéixer l'historial, ubicació o trajectòria dels animals de proveïment vius al llarg de la seua cadena de producció, des de la granja al seu escorxador.  
Data dictamen: 30 de juny de 2020.  
Dictamen: Eliminació total als 5 anys.